Antonio Miranda Altamirano

Antonio Miranda-Altamirano González, nado en Parada de Amoeiro o 2 de xuño de 1860 e finado en Ourense o 3 de decembro de 1932, foi un forista e político galego.

 Traxectoria 
Era fillo de María Asunción González Caride e José Manuel Miranda (-Soto Altamirano) González, notable carlista e conservador bugallalista, señor do Pazo de Parada, que fora presidente da xunta provincial do círculo carlista ourensán en 1871, alcalde de Amoeiro, deputado provincial en 1879 e presidente da corporación en 1880. 

Ao igual que os seus devanceiros, Antonio Miranda foi un dos maiores foristas da bisbarra. Seguidor da fracción bugallalista do Partido Conservador durante a RestauraciónPrada Rodríguez (1998), p. 190, foi alcalde de Amoeiro en 1904El Miño, 2-12-1904, p. 2. e novamente en 1914 e 1930El Ideal Gallego, 2-3-1930, p. 4.. Co gallo das eleccións municipais do 12 de abril de 1931 o socialista Castor Sánchez Martínez pactou con el tres postos polas minorías, aínda que coa renovación da corporación aquel sería elixido alcalde de Amoeiro. Finou en Ourense o 3 de decembro de 1932Necrolóxica en Galicia, 4-12-1932, p. 8..

 Vida persoal 
Casou con Carmen Cabo Couñago en 1909El Correo de Galicia, 17-5-1909, p. 2. e foi pai de Antonio, Carmen e José Miranda Cabo.

 Notas 

 Véxase tamén 
 Bibliografía 



Categoría:Alcaldes de Amoeiro
Categoría:Alcaldes de Galicia durante a Restauración
Categoría:Nados en Amoeiro
Categoría:Nados en 1860
Categoría:Finados en 1932